আইনস্টাইন ১৮৭৯ সালর ১৮ মার্চ উল্u200cম নাঙর শহরে জরম নেসিলগা। তার হুরুকাং কালহান কাটেইলো মিউনিখে। আইনস্টাইনর বাপক-মালক আসিলাতা ধর্মনিরপেক্ষ মধ্যবিত্ত ইহুদি। বাপক হেরমান আইনস্টাইন পাহিয়ার ফরিলো মমপাক হিরিয়া বারো বেসিয়া সংসার চালেইলো। পিসেদে মিউনিখে কারেন্তর কারখানা আগো হঙকরিয়া বাক্কা লাভ করেসিল। কোম্পানি উগোর নাংহান Elektrotechnische Fabrik J. Einstein & Cie। মালক পলিন কখ পরিবারর বিতরর হাবি কামদুম করলি। বনক আগো আসিলি, নাংহান মাজা। আইনস্টাইনর জরমর দিবছর থাংনাত তেইর জরম়। হুরকাকালে দুহান জিনিস দেহিয়া তা ঙাকইসিলতা - উতারমা আগো অইলতা পাঁচ বছর বয়সে পাসিল কম্পাস উগো, অদৃশ্য শক্তিআহানে কিসাদে কম্পাস এগোর কাঁটাগরে বুলারতা উহান খাল্করিয়া? সময় উহাত্ত আজীবন অদৃশ্য শক্তির প্রতি তার বিশেষ আকর্ষণ আহান আহিল। পিসে ১২ বছর বয়সে তা জ্যামিতির লেইরিক আহার লগে পরিচিত অইল। লেইরিক অহান তামকরিয়া কা অমাতিক হারৌ অসিল যে উহানরে না মরানি আগে পেয়া পবিত্র হুরুকাং জ্যামিতির লেইরিকহান বুলিয়া বলে সম্বোধন করিয়া গেসেগা। হুত্তুমে লেইরিক উহান আসিলতা [ইউক্লিড|ইউক্লিডর]] এলিমেন্ট্u200cস।